**Тұрақты комиссияның**

**2020 жылғы 18 тамыздағы**

**қаулысы**

**Нұр-Сұлтан қаласында мектепке**

**дейінгі білім беру мен тәрбиелеуді**

**қамтамасыз ету туралы**

Нұр-Сұлтан қаласы мәслихатының әлеуметтік-мәдени дамыту мәселелері жөніндегі тұрақты комиссиясы (бұдан әрі – Тұрақты комиссия) «Нұр-Сұлтан қаласында мектепке дейінгібілім беру мен тәрбиелеуді қамтамасыз ету туралы» ақпаратты тыңдап әрі талқылағаннан кейін, бұл бағытта жұмыстар жүргізіліп жатқандығын атап өтті.

Елордада әртүрлі типтегі 399 мектепке дейінгі ұйым жұмыс істейді, соның ішінде: 94 мемлекеттік және 259 жекеменшік мектепке дейінгі ұйымдар (оның ішінде 247-де мемлекеттік білім беру тапсырысы орналастырылған), шағын орталықтар – 43, ведомстволық – 3. Мектеп жасына дейінгі балаларды қамтудың жалпы саны 55 708 құрайды, оның ішінде жеке балабақшаларда   
21 508. 2017 жылы мектепке дейінгі білім беру ұйымдарының желісі   
261 құрады, балаларды қамтудың жалпы саны 76,6% (46 707), 2018 жылы – 76,4% (48 154), ал 2019 жылы – 377, қамтылу 83,7% (49 624), 2020 жылы – 399, қамтылған балалар саны 55 708, яғни 98,4%. Осылайша, 2017 жылдан бастап желі 119 балабақшаға көбейді.

Бала туудың жоғары деңгейіне, 2017 – 2020 жылдардағы қарқынды ішкі көші-қон процестеріне байланысты, яғни өсіп келе жатқан балаларды ескере отырып, өсу динамикасы 4,5 еседен баланы құрады немесе 2017 жылы   
31,0 мың балаға және 2020 жылы 145,7 мың балаға жетті. Осыған байланысты елордадағы мектепке дейінгі ұйымдарда орындар жетіспейді. Ерекше білім беру қажеттіліктері бар балаларды тәрбиелеу және оқыту үшін жағдай жасаған мектепке дейінгі ұйымдардың үлесі жоспар бойынша 30%, ал нақтылы   
32,9% құрайды (аталған мектепке дейінгі ұйымдардың штат кестесіне келесі мамандар енгізілген: педагог-дефектологтар, педагог-логопедтер, тифло-педагогтар, педагог-психологтар, сурдопедагогтар, олигофрено-педагогтар). Сонымен қатар, мектепке дейінгі ұйымдар ерекше білім беру қажеттіліктері бар балаларды түзетуді қолдау үшін арнайы құралдармен және жабдықтармен жабдықталған.

Елордада 2 арнайы балабақша бар, 26-да әр түрлі мүмкіндігі шектеулі балаларға арналған арнайы топтар бар. Олардың 45-і түзету тобы бар.

45 мектепке дейінгі ұйымда инклюзивті білім беру топтары жұмыс істейді, олардың саны 300-ден асады. 13 балабақшада және 6 шағын орталықтарда түзету жұмыстарын жүргізу үшін 275 баланы қамтитын психологиялық-педагогикалық түзету кабинеттері, 10 балабақшада 72 балаға арналған логопедиялық орталықтары жұмыс істейді.

Мектепке дейінгі балалар ұйымдарында 5 817 педагог, оның ішінде   
3 562 адам мемлекеттік мекемелерде жұмыс істейді.

Елордадағы білім беруді жаңғырту орталығы мектепке дейінгі ұйымдардың жетістіктерін арттыру үшін жұмыс жасайды. Осылайша, қаланың мектепке дейінгі ұйымдары 10 бағыт бойынша 16 кластерге біріктірілген: адамгершілік және патриоттық тәрбие; менеджмент; саламатты өмір салты; зияткерлік даму; көптілді білім беру; инклюзивті білім беру; көркем және эстетикалық тәрбие; GREEN PEACE; Монтессори жүйесі; Арт – педагогика.

Кластерлердің жұмысы аясында тақырыпты дамытудың арнайы ортасы құрылды: робототехника кабинеттері ұйымдастырылды, сенсорлық бөлмелер, Монтессори және арт-терапия кабинеттері жабдықталды, тұз шахталары жасалды. Елордадағы көптеген мектепке дейінгі ұйымдарда инновациялық   
іс-шаралар жүзеге асырылады: тәжірибелік алаңдар ашылды, оның нәтижесі авторлық құқық жөніндегі әдістемелік құралдарды, бағдарламалар мен дидактикалық материалдарды әзірлеу болды.

2020 жылы Назарбаев Университеті Қазақстан Республикасында инклюзивті білім беруді зерттеу бойынша халықаралық жобаны №22 «Әлем» бөбекжай-балабақшасы базасында іске қосты. Жоба аясында инклюзивті білім беру бойынша консультативтік кеңес құрылды.

№ 34 «Ақбидай», № 89 «Қыз Жібек» екі мектепке дейінгі ұйымдарының базасында «Әр бала мектепке лайық» пилоттық жобасы енгізілді. Бұл жобаның мақсаты – инклюзивті білім берудің жалпы даму топтарындағы аутизм спектрі бар балаларды әлеуметтендіру. Бүгінгі таңда «Болашақ» корпоративтік қоры мен жоғарыда аталған мектепке дейінгі ұйымдар арасында меморандумға қол қойылды.

Ерекше білім беру қажеттіліктері бар балаларға кешенді коррекциялық көмек көрсету үшін «Күн шуақты әлем» және «Co-make» 2 қоғамдық қорында 155 орындық психологиялық-педагогикалық түзету кабинеттерінде қосымша мемлекеттік білім беру тапсырысы орналастырылды.

Қалалық мәслихаттың депутаттары қалада сапалы мектепке дейінгі тәрбие мен оқытуды қамтамасыз ету жұмысындағы кемшіліктерді де атап өтті.

Қазіргі уақытта елорда балаларды мектепке дейінгі тәрбиемен жүз процент қамтуды қамтамасыз етпейді, балабақшаларда орындар жетіспейді. Бұл мәселені шешу үшін жаңа мектепке дейінгі ұйымдарды құру, соның ішінде мемлекеттік-жекешелік серіктестік тетігін дамыту аясында құру қажет.

Мектепке дейінгі ұйымдарда дефектологтардың, логопедтердің және психологтардың тапшылығы өзекті проблема болып тұр.

Мектепке дейінгі тәрбие мен оқытудың сапалы қызметтері көп жағдайда тәрбиешінің беделіне және мәртебесіне байланысты. Бұл ретте тәрбиешінің айлық жалақысы төмен, бұл арнайы мектепке дейінгі білімі бар педагогтардың тапшылығына әсер етеді.

Елордада мектепке дейінгі және мектептегі тамақтандыру комбинаты жоқ, балалардың тамақтануы мәселелері әлі шешілмеген. Мұндай комбинатты салу қажеттілігі туралы мәселені қалалық мәслихат депутаттары бірнеше рет көтерген. Комбинаттың қатысуымен балалар тамағын ұйымдастырудың маңызды мәселелерінің бірі, яғни тамақ дайындауды бақылау мәселесі шешіледі. Тамақ дайындау үшін пайдаланылатын өнімдерге санитариялық және медициналық бақылау әрдайым жүйелі түрде жүргізіліп отырылуы керек.

Отырыс барысында қалалық мәслихаттың депутаттары осы мәселелерді көтерді және мектепке дейінгі білім беруді қамтамасыз ету, яғни білім беру саласының басқа қажеттіліктері үшін бұрын бөлінген 528 млн. теңге сомасында қайта бөлуге қатысты келіспеушіліктерін білдірді. Бүгінгі таңда елордада жекеменшік мектепке дейінгі ұйымдардың саны (мемлекеттік білім беру тапсырысымен) мемлекеттік ұйымдардың санынан үш есе асады. Мемлекеттік және жеке меншік мектепке дейінгі ұйымдар жас балалардың әлеуметтік дағдыларын қалыптастырады және бүкіл білім беру жүйесінің негізін құрайды. Сапалы білім алуға жағдай жасау проблемаларын шешу барлық мемлекеттік органдар мен мүдделі ұйымдардың күш-жігерін біріктіруді талап етеді. Осыған байланысты, қалалық мәслихат депутаттарының айтуынша, мемлекеттік тапсырысты қаржыландыруға бөлінетін ақша қаражатын қайта бөлуге, қысқартуға жол берілмеуі керек және жалпылай алғанда мектепке дейінгі және мектепке дейінгі білім беруге бөлінетін ақша қаражатына қатысты қаржылық өзгерістерге (ауыстыруларға) жол берілмеуі керек.

Жоғарыда баяндалғанның негізінде, Нұр-Сұлтан қаласы мәслихатының әлеуметтік-мәдени дамыту мәселелері жөніндегі тұрақты комиссиясы   
**ҚАУЛЫ ЕТТІ**:

1. «Нұр-Сұлтан қаласында мектепке дейінгі білім беру мен тәрбиелеуді қамтамасыз ету туралы» ақпарат назарға алынсын.

2. Нұр-Сұлтан қаласының әкімдігіне:

Нұр-Сұлтан қаласының бюджетін 2020 жылға төртінші нақтылау кезінде «Нұр-Сұлтан қаласының Білім басқармасы» ММ   
036 «Мектепке дейінгі білім беру ұйымдарында мемлекеттік білім беру тап-сырысын іске асыру» бағдарламасы бойынша қаржыландыру мүмкіндігін қарастыру;

ішкі көші-қон мен демографиялық процестерді ескере отырып, мектепке дейінгі ұйымдар желісін ұлғайту бойынша шаралар қабылдау;

мектепке дейінгі ұйымдардың құрылысы мен кеңеюінде мемлекеттік-жекешелік серіктестік тетіктерін белсенді түрде дамыту және қолдану;

мектепке дейінгі ұйымдардың құрылысы үшін жобалық-сметалық құжаттаманың (ЖСҚ) әзірленуін олардың санитариялық-эпидемиологиялық талаптар мен мемлекеттік стандарттарға сәйкестігін (күндізгі жарық, төбенің биіктігі, ауа айналымы және т.б.) ескере отырып, бақылауды күшейту;

№ 29 және № 36 көшелер алаңында жаңадан салынған 360 орындық балабақшадағы техникалық үй-жайлардың балалардың болуы үшін ыңғайлы бөлмелерге қайта ауыстыру жұмыстарының санитариялық-эпидемиологиялық талаптар мен мемлекеттік стандарттарға сәйкестігін бақылауды қамтамасыз ету;

мектепке дейінгі және мектеп ұйымдарының құрылысында, оның ішінде мемлекеттік-жекешелік серіктестік жобаларын іске асыруда сәулет-қала құрылысы бақылауын күшейту;

мектепке дейінгі және мектептегі тамақтануды ұйымдастыру үшін тамақ комбинатын салу мәселесін пысықтау ұсынылсын.

3. «Нұр-Сұлтан қаласының Білім басқармасы» ММ:

2020 жылғы 15 шілдедегі № 5 хаттаманың 2-тармағының негізінде жан басына шаққандағы қаржыландыру және карантин кезеңінде мемлекеттік білім беру тапсырыстарын орналастыру бойынша нормативтік құқықтық мәселелерді Білім министрлігімен пысықтау;

қалалық мәслихат депутаттарының, «Нұр-Сұлтан қаласының экономика және бюджеттік жоспарлау басқармасы» ММ, мектепке дейінгі ұйымдар қауымдастығының өкілдерінің және т.б. қатысуымен мектепке дейінгі ұйымдарды қаржыландыруға және осы мәселені шешудің бірыңғай тәсілін жасауға қатысты жиналыс ұйымдастыру;

мектепке дейінгі ұйымдардың педагог кадрлары құрамының сапасын жақсарту және педагог кәсібінің беделін арттыру бойынша шаралар қабылдау;

бюджеттік және бюджеттен тыс қаражат есебінен біліктілікті арттыру жұмыстарын жалғастыру;

мектепке дейінгі тәрбие мен оқытуды дамытуды басқару мен бақылауды жетілдіру бойынша шаралар қабылдау;

қалалық мәслихатқа елордадағы ерекше білім беру қажеттіліктері бар балалардың саны мен қамтылуы, психологиялық-педагогикалық түзету кабинеттерінің тапшылығы туралы ақпаратты 2020 жылдың 28 тамызына дейін беру ұсынылсын.

4. Осы қаулының орындалуын бақылау Нұр-Сұлтан қаласы мәслихатының әлеуметтік-мәдени даму мәселелері жөніндегі тұрақты комиссиясына жүктелсін.

**Нұр-Сұлтан қаласы мәслихатының**

**әлеуметтік-мәдени дамыту мәселелері**

**жөніндегі тұрақты комиссиясының**

**төрағасы М. Шайдаров**